Valg af repræsentanter til fraktion 4’s årsmøde.
 
I henhold til vedtægterne for Danmarks Lærerforening gennemføres der i lige år valg af repræsentanter til deltagelse i fraktion 4’s årsmøder. Årsmøderne er fraktion 4’s øverste myndighed.
 
I Foreningen af Kredse i Nordsjælland (FAK) skal der vælges 4 repræsentanter samt et antal suppleanter til årsmødet for fraktion 4 (DLF´s pensionister). Hver kreds stiller med 2 repræsentanter til dette valg.
 
Første trin:
I Egedal Lærerkreds indkaldes derfor alle medlemmer af fraktion 4 i kredsen til et lokalt møde, hvor de fremmødte vælger 2 repræsentanter der efterfølgende repræsenterer kredsen ved et opstillings- og valgmøde i FAK.
 
 
Der indkaldes derfor til møde for fraktion 4 (pensionisterne) i Egedal Lærerkreds 
 
Torsdag d. 5.november 2026 kl. 10.00-11.00
på Kredskontoret, Rørsangervej 13, 3650 Ølstykke
 
Dagsorden: 
1. Valg af kredsrepræsentanter 
1. Eventuelt
 
Kredsen er vært ved et lettere traktement i forbindelse med valgmødet.
 
Næste trin vil være valg af årsmøderepræsentanter på et møde, hvor de valgte kredsrepræsentanter deltager.
 
Valget af årsmøderepræsentanter finder sted:
tirsdag den 10. november 2026 kl. 10.00. - 11.30 i Hillerød
 
 
 
Med venlig hilsen
Karina Hentzen
Formand Egedal Lærerkreds
 
Om årsmødet:
 
Årsmødet består af fraktion 4’s hovedstyrelsesmedlem, de kongresdelegerede fra fraktion 4 og de lokale repræsentanter.
 
Årsmødet har til opgave at samordne og fremføre spørgsmål af interesse for pensionisterne, at tjene som erfarings- og inspirationsforum i relation til det lokale pensionistsamarbejde, at drøfte opstilling af kandidater for fraktion 4 til hovedstyrelsesvalget og til delegeret valget og at virke som bagland for fraktionens hovedstyrelsesmedlem og kongresdelegerede.
 
 
Om at være kredsrepræsentant:
De valgte kredsrepræsentanter deltager i valgmødet, hvor der skal vælges 4 årsmøderepræsentanter blandt de fremmødte.
Herudover er ingen planlagt mødeaktivitet.
 
 
 

